SCGP โบรกแนะซื้อเป้า 66 บ. ลุ้นกำไรปีนี้โต 34% แตะ 9.5 พันลบ. ธุรกิจบรรจุภัณฑ์ฟื้นเด่น
SCGP โบรกแนะซื้อเป้า 66 บาท ลุ้นกำไรปีนี้โต 34% แตะ 9.5 พันลบ. รับธุรกิจบรรจุภัณฑ์ฟื้นตัวเด่น
SCGP โบรกแนะซื้อเป้า 66 บาท ลุ้นกำไรปีนี้โต 34% แตะ 9.5 พันลบ. รับธุรกิจบรรจุภัณฑ์ฟื้นตัวเด่น
27 มิ.ย. 2565

บล.เคทีบีเอสที ระบุในบทวิเคราะห์วันนี้ (23 มิ.ย.2565) ว่า บริษัท เอสซีจี แพคเกจจิ้ง จำกัด (มหาชน) หรือ SCGP ราคาเป้าหมาย 66 บาท เป็นผู้นำตลาดบรรจุภัณฑ์ครบวงจรที่ใหญ่ที่สุดใน South East Asia มีธุรกิจตั้งแต่ต้นน้ำถึงปลายน้ำ โดยคาดกำไรปกติปี 2565 ที่ 9.5 พันล้านบาท (โต 34% เทียบช่วงเดียวกันของปีก่อน) ตามรายได้ที่โต 5% เทียบช่วงเดียวกันอของปีก่อน จากความต้องการบรรจุภัณฑ์ที่ฟื้นตัวใน ASEAN และยุโรป รวมถึง ขยายกำลังการผลิต Packaging paper ในฟิลิปปินส์
โดยระยะสั้นคาดกำไรไตรมาส 2/2565 โตเทียบไตรมาสก่อนหน้าจากปริมาณขายที่ฟื้นตัวตามเศรษฐกิจ และปรับราคาชดเชย ต้นทุน (ถ่านหิน) ที่เพิ่มขึ้นบางส่วน มอง Gross margin ยังปรับขึ้นได้เทียบไตรมาสก่อนหน้า
ด้าน Valuation: ปัจจุบันซื้อขายบน PER22F ที่ 25 เท่า ใกล้เคียงเฉลี่ย โดยเริ่มเห็นสัญญาณราคาน้ำมันปรับลง เป็นจุดเริ่มสะสมหุ้นกลับ + เป็นหุ้นกลุ่มนำตลาดที่ธุรกิจมั่นคงและแข็งแรงมาก และเป็นรายใหญ่สุดในอาเซียน ที่โอกาสเติบโตยังสูงจากพฤติกรรมของผู้บริโภคที่ใช้ E-commerce และ Food delivery มากขึ้น รวมถึง การทำ M&amp;A ซึ่งมี Track record ที่ดี